CELEX: 31981R2096
Language: el
Date: 1981-07-23 00:00:00
Title: Κανονισμός (ΕΟΚ) αριθ. 2096/81 τής Επιτροπής τής 23ης Ιουλίου 1981 περί τροποποιήσεως τού κανονισμού (ΕΟΚ) αριθ. 1530/78 περί καθορισμού τών λεπτομερειών εφαρμογής τού καθεστώτος ενισχύσεως γιά ορισμένα μεταποιημένα προϊόντα μέ βάση τά οπωροκηπευτικά

Avis juridique important

|

31981R2096

Κανονισμός (ΕΟΚ) αριθ. 2096/81 τής Επιτροπής τής 23ης Ιουλίου 1981 περί τροποποιήσεως τού κανονισμού (ΕΟΚ) αριθ. 1530/78 περί καθορισμού τών λεπτομερειών εφαρμογής τού καθεστώτος ενισχύσεως γιά ορισμένα μεταποιημένα προϊόντα μέ βάση τά οπωροκηπευτικά  

Επίσημη Εφημερίδα αριθ. L 204 της 24/07/1981 σ. 0017

*****ΚΑΝΟΝΙΣΜΟΣ (ΕΟΚ) αριθ. 2096/81 ΤΗΣ ΕΠΙΤΡΟΠΗΣ  της 23ης Ιουλίου 1981  περί τροποποιήσεως του κανονισμού (ΕΟΚ) αριθ. 1530/78 περί καθορισμού των λεπτομερειών εφαρμογής του καθεστώτος ενισχύσεως για ορισμένα μεταποιημένα προϊόντα με βάση τα οπωροκηπευτικά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 3γ,  Εκτιμώντας:  ότι ο κανονισμός (ΕΟΚ) αριθ. 1530/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1850/81 (4), προβλέπει εργασίες ελέγχου που πρέπει να πραγματοποιηθούν από τα Κράτη μέλη προς εξασφάλιση της ορθής εφαρμογής του καθεστώτος ενισχύσεως για ορισμένα μεταποιημένα προϊόντα με βάση τα οπωροκηπευτικά·  ότι προς το συμφέρον της καλής διαχειρίσεως, είναι σκόπιμο να προσδιοριστεί ότι στο πλαίσιο του εν λόγω συστήματος ελέγχου τα Κράτη μέλη πρέπει να λάβουν τα απαιτούμενα μέτρα προς αποφυγή περιπτώσεων απάτης·  ότι προκειμένου να εξασφαλισθούν οι καλύτερες αναγκαίες συνθήκες καταβολής της ελάχιστης τιμής στον παραγωγό, θα πρέπει να προβλεφθεί η δυνατότητα για τα Κράτη μέλη να θεσπίζουν τις κατάλληλες διατάξεις·  ότι η Επιτροπή Διαχειρίσεως Μεταποιημένων Προϊόντων με βάση τα Οπωροκηπευτικά δεν διετύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1530/78 τροποποιείται ως εξής:  1. Στο άρθρο 4 προστίθεται η ακόλουθη παράγραφος 4:  «4. Τα Κράτη μέλη λαμβάνουν όλα τα κατάλληλα μέτρα προς πρόληψη και καταστολή των περιπτώσεων απάτης στα πλαίσια ενισχύσεως της παραγωγής του καθεστώτος.»  2. Εισάγεται το ακόλουθο άρθρο 4α:  «Άρθρο 4α  Τα Κράτη μέλη δύνανται να θεσπίζουν τις αναγκαίες διατάξεις σχετικά με την προθεσμία και τις άλλες συνθήκες καταβολής της ελάχιστης τιμής.»  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Ιουλίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 30. 4. 1981, σ. 10.  (3) ΕΕ αριθ. L 179 της 1. 7. 1978, σ. 21.  (4) ΕΕ αριθ. L 183 της 11. 7. 1981, σ. 28.